Σπηλαιοβάραθρο του Νοάιγ

Το σπηλαιοβάραθρο του Νοάιγ είναι ένα προϊστορικό σπήλαιο που βρίσκεται περίπου 7 χιλιόμετρα νότια του Μπριβ-λα-Γκαγιάρντ (Brive-la-Gaillarde), στο νομό της Κορέζ (Corrèze), στη Νότια ΓαλλίαCorrèze Découverte, 2025.). Το σπήλαιο ανακαλύφθηκε το 1879 και ανασκάφηκε για πρώτη φορά το 1903 από τους αδελφούς J. και A. Bouyssonie και τον L. Bardon.

Το σπήλαιο σχηματίστηκε σε τριτογενείς ψαμμίτες, παρέχοντας φυσικό καταφύγιο για προϊστορικούς ανθρώπους . Βρίσκεται κοντά στην όχθη του ποταμού Κουζ Couze, παραπόταμου της Βεζέρ (Vézère), γεγονός που καθιστούσε την τοποθεσία στρατηγική για πρόσβαση σε νερό και τροφή.

Κατά τις ανασκαφές, οι Μπουασονί και Μπαρτόν (Bouyssonie και Bardon) ανακάλυψαν έναν νέο τύπο εργαλείου, την «γλυφίδα του Νοάιγ» (burin de Noailles), που χαρακτηρίζεται από τραπεζοειδή λεπίδα με πλευρικές ραβδώσεις και χρησιμοποιήθηκε για χάραξη και επεξεργασία δέρματος και ξύλουBardon, Bouyssonie, & Bouyssonie, 1903.. Ο τύπος αυτός εργαλείου έγινε χαρακτηριστιτοκό δείκτης της μέσης Γραβέττιας περιόδου (περίπου 25.000–27.000 χρόνια πριν) και χρησιμοποιείται για τη χρονολόγηση αντίστοιχων πολιτισμικών φάσεων.

Το σπήλαιο περιείχε έξι εστίες φωτιάς, που υποδηλώνουν τη χρήση του χώρου για μαγείρεμα και θέρμανση, προσφέροντας πολύτιμες πληροφορίες για την καθημερινή ζωή των κατοίκων τηςBardon, Bouyssonie, & Bouyssonie, 1905). Επιπλέον, η ύπαρξη μιας πλούσιας λιθουργικής βιομηχανίας καταδεικνύει προηγμένες τεχνικές κατασκευής εργαλείων.

Παρόλο που η το σπηλαιοβάραθρο έχει μεγάλη αρχαιολογική σημασία, παραμένει ιδιωτικό και μη επισκέψιμο, αν και είναι ορατό από τον δρόμο που διασχίζει την κοιλάδα. Η θέση της στην περιοχή του Brive-la-Gaillarde συμβάλλει ουσιαστικά στην κατανόηση των προϊστορικών οικισμών της νοτιοδυτικής Γαλλίας.

 Παραπομπές 

 Πηγές 
 Bardon, L., Bouyssonie, J., & Bouyssonie, A. (1903). Un nouveau type de burin. Revue de l'École d’anthropologie de Paris, 13, 165–168.
 Bardon, L., Bouyssonie, J., & Bouyssonie, A. (1905). Monographie de la grotte de Noailles (Corrèze). Bulletin de la Société Scientifique, Histoire et Archéologique de la Corrèze, 46, 267–278.
 Corrèze Découverte. (2025). Grotte de Noailles. https://correze-decouverte.fr/lieu_a_explorer.php?lieu=1622

Κατηγορία:Σπήλαια στη Γαλλία